മോന്സണ് മാവുങ്കലുമായി പൂഞ്ഞാര് എംഎല്എ സെബാസ്റ്റ്യന് കുളത്തുങ്കലിനും ബന്ധമുണ്ടായിരുന്നെന്ന് വെളിപ്പെടുത്തല് ! സെബാസ്റ്റ്യന് കുളത്തുങ്കല് കുടുംബമായി മോന്സന്റെ വീട്ടിലെത്തി. വെളിപ്പെടുത്തല് മോന്സന്റെ മാനേജര് ജിഷ്ണുവിന്റേത്. അനിതാ പുല്ലായില് മോന്സന്റെ തട്ടിപ്പുകള് എല്ലാം അറിഞ്ഞിരുന്നുവെന്നും ആരോപണം. വെളിപ്പെടുത്തലില് കൂടുതല് അന്വേഷണം ഉടനുണ്ടാകുമെന്നും സൂചന കൊച്ചി : മോന്സണ് മാവുങ്കലുമായി ബന്ധപ്പെട്ട് പുതിയ വെളിപ്പെടുത്തലുമായി മോന്സണ് മാവുങ്കലിന്റെ മാനേജര് ജിഷ്ണു. പൂഞ്ഞാര് എംഎല്എ സെബാസ്റ്റ്യന് കുളത്തുങ്കലിലും മോന്സന്റെ വീട്ടില് വന്നിരുന്നുവെന്നാണ് വെളിപ്പെടുത്തല്. മനോരമ ന്യൂസിലായിരുന്നു ജിഷ്ണു ഇക്കാര്യം പറഞ്ഞത്. മോന്സന്റെ ഉന്നത ബന്ധങ്ങളെക്കുറിച്ചുള്ള പരാമര്ശത്തിനിടെയാണ് പൂഞ്ഞാറിലെ പുതിയ എംഎല്എ മോന്സന്റെ സന്ദര്ശകനായിരുന്നുവെന്ന് ജിഷ്ണു പറഞ്ഞത്. സെബാസ്റ്റ്യന് കുളത്തുങ്കല് കുടുംബത്തിനൊപ്പമായിരുന്നു അവിടെ വന്നതെന്നാണ് ജിഷ്ണു പറയുന്നത്. ഭരണകക്ഷിയിലെ ഒരു പ്രമുഖ നേതാവ് മോന്സന്റെ വീട്ടിലെത്തിയിരുന്നെന്ന് ആരോപണം ഉയരുന്നത് ഇതാദ്യമായാണ്. മുന് ഡിജിപി ലോക്നാഥ് ബഹ്റ, ഐജി ലക്ഷമണയടക്കമുള്ള പോലീസ് ഉദ്യോഗസ്ഥര് മോന്സണെ കാണാന് വന്നിരുന്നുവെന്നും ജിഷ്ണു ആവര്ത്തിക്കുന്നുണ്ട്. ചികിത്സയ്ക്കായി കെ സുധാകരന് വന്ന വിവരവും ജിഷ്ണു പറഞ്ഞു. പ്രവാസി വനിത അനിത പുല്ലായിലുമായി മോന്സണ് നല്ല ബന്ധം ഉണ്ടായിരുന്നുവെന്നും ജിഷ്ണു പറയുന്നു. മോന്സന്റെ തട്ടിപ്പ് അറിഞ്ഞിട്ടും അനിത പുല്ലായില് ഒന്നും തുറന്നു പറഞ്ഞില്ല. കലിംഗയിലെ ഐപ് കോശിക്കും മോന്സന്റെ തട്ടിപ്പുകളെ കുറിച്ച് അറിയാമായിരുന്നു. നിര്ണായകമായ തെളിവ് അടങ്ങുന്ന പെന് ഡ്രൈവ് കത്തിച്ചുകളഞ്ഞതായും ഇവര് പറയുന്നു.